CELEX: 32022D0252
Language: et
Date: 2022-02-21 00:00:00
Title: Komisjoni rakendusotsus (EL) 2022/252, 21. veebruar 2022, millega muudetakse rakendusotsust (EL) 2020/1167, et täpsustada 48 V / 12 V alalispingemuunduriga ühendatud 48-voldise suure kasuteguriga mootori-generaatori suhtes kohaldatavad katsenõuded (EMPs kohaldatav tekst)

22.2.2022   
               
               
                  ET
               
               
                  Euroopa Liidu Teataja
               
               
                  L 41/33
               
            
         KOMISJONI RAKENDUSOTSUS (EL) 2022/252,
         21. veebruar 2022,
         millega muudetakse rakendusotsust (EL) 2020/1167, et täpsustada 48 V / 12 V alalispingemuunduriga ühendatud 48-voldise suure kasuteguriga mootori-generaatori suhtes kohaldatavad katsenõuded
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/631, millega kehtestatakse uute sõiduautode ja uute väikeste tarbesõidukite CO2-heite normid ning millega tunnistatakse kehtetuks määrused (EÜ) nr 443/2009 ja (EL) nr 510/2011, (1) eriti selle artikli 11 lõiget 4,
         ning arvestades järgmist:
         
                     (1)
                  
                  
                     Tarnija ZF Friedrichshafen AG (edaspidi „taotleja“) esitas 24. mail 2021 taotluse kiita heaks teatavates välise laadimiseta hübriidelektrisõidukites ja väikestes tarbesõidukites kasutamiseks ette nähtud 48 V / 12 V alalispingemuunduriga ühendatud 48-voldises suure kasuteguriga mootoris-generaatoris rakendatav tehnoloogialahendus kui innovatiivne tehnoloogialahendus.
                  
               
                     (2)
                  
                  
                     48 V / 12 V alalispingemuunduriga 48-voldistes suure kasuteguriga mootorites-generaatorites kasutatav tehnoloogia, mis on ette nähtud kasutamiseks sama tüüpi välise laadimiseta hübriidelektrisõidukites, on komisjoni rakendusotsusega (EL) 2020/1167 heaks kiidetud kui uuenduslik tehnoloogialahendus vastavalt määrusele (EL) 2019/631 (2).
                  
               
                     (3)
                  
                  
                     Taotleja taotluses nimetatud tehnoloogia on mootor-generaator, mis on vahetult ühendatud jõuülekande sisendvõlliga, st „integreeritud startergeneraator“, mis võimaldab vähendada ajami ja generaatori vahelisi mehaanilisi energiakadusid. See töötab ainult sisepõlemismootori pöörlemissageduse vahemikus.
                  
               
                     (4)
                  
                  
                     On leitud, et taotleja taotluses nimetatud tehnoloogia tagab suure tõhususe ja seda tuleks käsitada sama funktsiooni pakkuvana kui see, mis on heaks kiidetud rakendusotsusega (EL) 2020/1167. Seepärast tuleks seda tehnoloogiat pidada uuenduslikuks tehnoloogiaks, mille suhtes võib kohaldada ökoinnovatsiooni koodi 32.
                  
               
                     (5)
                  
                  
                     Kohaldatakse rakendusotsuses (EL) 2020/1167 sätestatud katsemetoodikat, välja arvatud pöörlemissagedused ja mootori-generaatori kasuteguri mõõtmiseks kasutatavatele tööpunktidele vastavad sagedused, mida tuleb kohandada taotleja täpsustatud tehnoloogia tehniliste eriomadustega.
                  
               
                     (6)
                  
                  
                     Seepärast tuleks rakendusotsuse (EL) 2020/1167 lisas sätestatud katsemetoodikat vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2020/1167 lisa muudetakse vastavalt käesoleva otsuse lisale.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 21. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 111, 25.4.2019, lk 13.
         
            (2)  Komisjoni 6. augusti 2020. aasta rakendusotsus (EL) 2020/1167, millega kiidetakse heaks tavapärase sisepõlemismootoriga sõiduautodes ja väikestes tarbesõidukites ning teatavates hübriidajamiga elektrilistes sõiduautodes ja väikestes tarbesõidukites kasutamiseks ette nähtud, 48 V / 12 V alalispingemuunduriga ühendatud 48-voldises suure kasuteguriga mootoris-generaatoris rakendatav tehnoloogialahendus kui innovatiivne tehnoloogialahendus vastavalt Euroopa Parlamendi ja nõukogu määrusele (EL) 2019/631 (ELT L 258, 7.8.2020, lk 15).
      
      
         
            LISA
            Rakendusotsuse (EL) 2020/1167 lisa muudetakse järgmiselt.
            
                        1)
                     
                     
                        Punkti 2.1 muudetakse järgmiselt.
                        
                                    a)
                                 
                                 
                                    Teine ja kolmas lõik asendatakse järgmisega:
                                    „Tootja esitab tüübikinnitusasutusele tõendid selle kohta, et 48 V mootori-generaatori sagedusvahemikud on samad või samaväärsed tabelis 1 või tabelis 1a esitatud sagedusvahemikega.
                                    48 V mootori-generaatori kasutegur tehakse kindlaks mõõtmiste alusel igas tööpunktis, mis on loetletud tabelis 1 või tabelis 1a.“
                                 
                              
                                    b)
                                 
                                 
                                    Viienda lõiguna lisatakse järgmine tekst:
                                    „Kui mootor-generaator on paigaldatud sõiduautole või väikesele tarbesõidukile, mis vastab artikli 1 punkti a alapunktis ii sätestatud nõuetele, ja on otse ühendatud ülekande sisendvõlliga, st integreeritud startergeneraatorina, määratakse pöörlemissagedused ja tööpunktidele vastavad sagedused vastavalt tabelile 1a.“
                                 
                              
                                    c)
                                 
                                 
                                    Tabeli 1 järele lisatakse tabel 1a:
                                    
                                       „Tabel 1a
                                    
                                    
                                       Tööpunktid
                                    
                                    
                                                Tööpunkt
                                                i
                                             
                                             
                                                Kestus
                                                [s]
                                             
                                             
                                                Pöörlemissagedus
                                                ni [min-1]
                                             
                                             
                                                Tööpunktile vastav sagedus
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 “